НАП търси 31 фискални агенти | 24Shumen.COM
дом Общество НАП търси 31 фискални агенти
2020/06/30 9:17:14 AM
Националната агенция за приходите (НАП) търси 31 служители за звеното „Фискален контрол“. Това съобщиха от приходната агенция.
Обявените конкурси са за служители на длъжност „инспектор по приходите” в отдел „Оперативни дейности“. 10 от тях са за сектор „Мобилни групи“ в столицата, петима в Пловдив и по двама – в Благоевград и в Бургас. Приходната агенция търси служители и в звената на фискалния контрол по гранично-пропускателните пунктове на страната с месторабота в Русе и в Благоевград – по трима; в Хасково и Видин – по двама и в Кърджали и Добрич – по един.
Инспекторите във фискалното звено ще извършват документални и физически проверки на стоки с висок фискален риск. Данъчните ще следят как се движат стоките, дали се реализират на територията на България, изнасят ли се за трети страни и дали всички транзакции се отразяват коректно в счетоводните и финансови документи на превозвача, получателя и доставчика. Служителите в звеното ще бъдат обезпечени с транспортни средства и техническо оборудване за изпълнение на функциите си. Фискалните агенти ще извършват и проверки на търговските обекти в страната, като ще следят за издаването на касови бележки и коректното отчитане на оборотите в магазините.
Описание на длъжността, изискванията за заемането й и образци на документи за участие, могат да бъдат намерени на интернет страницата на НАП https://nap.bg/page?id=430.
предишна статияНови 8 положителни проби на COVID-19 в Шуменско
Следваща статияОгнеборци гасиха пожари в стърнища и сухи треви, отводняваха земеделска площ